**Obaveštenje o izradi studije slučaja**

Poštovani,

u okviru predispitnih poena studenti mogu da rade studiju slučaja koja se boduje sa maksimalno 10 poena. Studija slučaja podrazumeva analizu prinosnog položaja konkretnog preduzeća. Smernice za izradu studije:

* svi studenti koji žele da rade studiju slučaja treba da se jave predmetnom nastavniku na mail: [sanjavbegovic@gmail.com](mailto:sanjavbegovic@gmail.com) koji im dodeljuje preduzeće koje će analizirati;
* na početku studije potrebno je da se napiše par rečenica o preduzeću koje se analizira (naziv, sedište, delatnost …);
* analiza se radi za dve godine 2019. i 2018. na osnovu bilansa stanja i bilansa uspeha koje možete skinuti sa sajta APR-a (<http://pretraga2.apr.gov.rs/unifiedentitysearch> , preko naziva preduzeća ili matičnog broja) ili preko sajta Beogradske berze, jer se akcije izabranih preduzeća kotiraju na berzi (<https://www.belex.rs/> , pretraga HOV, informator);
* analiza prinosnog položaja obuhvata sledeće analize: strukturu i raspored ukupnog prihoda, strukturu i raspored poslovnog prihoda, strukturu i raspored bruto finansijskog rezultata, analizu rizika poslovanja, donje tačke rentabiliteta, rentabilnost ukupnog kapitala. investiranog, sopstvenog i akcionarskog kapitala;
* urađenu studiju šaljete na mail predmetnom profesoru i ne brani se.

*Sanja Vlaović Begović*